પાટણ નજીક ધારપુર મેડીકલ હોસ્પિટલમાં આજે સવારના સુમારે ઉંઝા ખાતેથી પોઈઝનનો એક કેસ સારવાર અર્થે ખસેડવામાં આવ્યો હતો ત્યારે હાજર રહેલ તબીબોએ દર્દીને તાત્કાલીક સારવાર શરૂ કરતા અને તે સમય દરમ્યાન દર્દીના પરિવાર અને ર્ડાક્ટર વચ્ચે બોલાચાલી થતા મહિલાએ તબીબને લાફો મારી દઈ અસભ્ય વર્તન કરતા ભારે હોબાળો મચી જવા પામ્યો હતો ત્યારે ઘટનાના પગલે હોસ્પિટલના તમામ તબીબો એકત્ર થઈ કાયદેસરના પગલા ભરવાની માંગ સાથે ઈમરજન્સી સેવાઓ ચાલુ રાખી બાકીની તમામ સેવાઓ બંધ કરી હડતાળ પર ઉતરી જતા અને ત્યાર બાદ મેડીકલ કોલેજના વિધાર્થીઓ પણ તબીબોના સમર્થનમાં આવતા હોસ્પિટલની સારવારની તમામ ક્રિયા ઠપ્પ થઈ જવા પામી હતી.